**Tantárgyi tematika és félévi követelményrendszer**

**Közgazdaságtan alapjai - Közgazdaságtan (2+2)**

**FGZ1101L**

**Féléves tematika:**

|  |  |
| --- | --- |
| 1. **konzultáció**
 | Bevezetés. A közgazdaságtan alapfogalmai. A gazdaságszervezés problémái. Kereslet és kínálat. A piac. |
| 1. **konzultáció**
 | Fogyasztói magatartás. Hasznosság. Vállalatok a piacon. Piaci formák, költségek |
| 1. **konzultáció**
 | **Zárthelyi dolgozat.**A makroökonómia. Célok és eszközök. A nemzeti kibocsátás és mérése. GDP. |
| 1. **konzultáció**
 | Fogyasztás, beruházás, megtakarítás. Munkanélküliség,infláció |

**A foglalkozásokon történő részvétel:**

* Az előadások a képzés szerves részét képezik, így az Intézmény a hallgatóktól elvárja a részvételt az előadásokon (TVSz 8.§ 1.)

**Félévi követelmény:** kollokvium

**Az értékelés módja, ütemezése:**

***A vizsgára bocsátás feltétele***: egy zárthelyi dolgozat sikeres megírása. A zárthelyi dolgozatokat a kiírt konzultációs órákon kell az előadás keretén belül megírni (minimum 51 %-os szinten).

***A kollokvium típusa***: írásbeli.

Az írásbeli vizsga anyaga: az előadáson elhangzottak **ÉS** a N. Gregory Mankiw: A közgazdaságtan alapjai (Osiris kiadó).c. könyv ide vonatkozó fejezetei. Témakörökhöz kapcsolódó napi aktualitások. Az előadáson kiadott tananyag (idegen szavak gyűjteménye), szakirodalom feldolgozása.

**Az érdemjegy kialakításának módja:**

A félév végi érdemjegy az írásbeli kollokviumon elért eredmény alapján kerül megállapításra. Sikeres kollokvium az írásbeli és szóbeli min. 51%-os teljesítésével érhető el.

***Közgazdaságtan I.***

***MIKROÖKONÓMIA TÉTELEK***

1. Kereslet és kínálat alapelemei. Keresletrugalmasság, kínálatrugalmasság, grafikus ábrázolásuk és számszerű mutatók. Keresleti - kínálati elemzések adóterhek és támogatások esetében. A kereslet és a kínálat alternatív esetei.
2. A piaci kereslet-meghatározódás. Kereslet-eltolódások esetei. A kereslet keresztösszefüggései. Teljes haszon, határhaszon, csökkenő határhaszon és összefüggéseik. A keresleti görbék meghatározása a határhaszon elv segítségével.
3. A keresleti görbe és a hasznosság összefüggései. Helyettesítési hatás, jövedelemhatás. Határhaszon, összhaszon paradoxona. Értékparadoxon, a fogyasztói többlet.
4. Fogyasztói egyensúly geometriai elemzése. Haszonegyenlőségi szintvonalak. Közömbösségi térkép. A fogyasztó költségvetési egyenese. Egyensúlyi helyzet, jövedelem és árváltozások esetei.
5. Költségek. Összköltség állandó és változó költségek. Határköltség. Termékegységre jutó költségek, átlagköltségek, grafikus ábrázolásuk, nevezetes pontok.
6. Rövid távú költséggörbék, hosszú távú burkológörbék. Haszonáldozat-költségek a piacokon és a piacokon kívül. Költségek, költségtípusok és a közöttük lévő összefüggések.
7. Kompetitív iparágak kínálati magatartása. piaci kínálat meghatározása tökéletes verseny esetén. A kompetitív kínálat és a határköltség. A kínálati görbék származtatása a határköltség görbéjéből.
8. Költségek a rövid távú üzembezárás feltételei, az összköltség és a hosszú távú fedezeti feltételek kompetitív gazdaság és ár. Keresleti - kínálati összefüggések rövid és hosszú távon.
9. Tökéletlen verseny. A tökéletes és a tökéletlen verseny összehasonlítása. A tökéletes verseny sémái és forrásai. A költségek és a piacok közötti kölcsönhatás. Versenyt gátló akadályok. Monopólium, oligopólium, differenciált termékek.
10. A profitmaximalizálás melletti monopolista egyensúly. Ár, bevétel, mennyiség összefüggései, grafikus ábrázolásuk. Maximális profit melletti egyensúly. A tökéletes verseny, mint a tökéletlen verseny speciális esete.
11. A monopólium társadalmi költségei és szabályozása. A monopólium elégtelen termelése. A monopóliumból eredő társadalmi veszteségek. A monopólium extraprofitja.
12. Monopólium. A tökéletes verseny gazdasági szabályozása, beavatkozási stratégiák. A természetes monopólium szabályozása a közszolgáltatások esetében. A szabályozások kiépítése.
13. Monopolisztikus verseny. Hogyan maximalizálják a cégek a profitjukat. A tökéletes verseny mellett és ellen szóló érvek ismertetése.
14. Tökéletlen verseny. A profitmaximalizálás korlátai. Zérus profit melletti egyensúlyi helyzet a monopolista verseny viszonyai között. Trösztellenes politika és főbb kérdései.
15. Termelési függvény. A tényezők keresletének kölcsönös összefüggései. A kibocsátás és a ráfordítások közötti összefüggés technikai törvénye. Határtermék és a hozadékelv. Legkisebb költség szabálya. Helyettesítési szabály.
16. A numerikus termelési függvény. Csökkenő határtermék törvénye. A legkisebb költségű tényezőkombináció adott kibocsátás esetén. Konvex egyenlőtermék - szintvonalak. Egyenlőköltség-szintvonalak. A legkisebb költség pontja. A legkisebb költség elérésének feltételei. A maximális profitnak a határtermék-bevétellel kapcsolatos feltételei. Ráfordítások keresleti görbéje.
17. A termelési tényezők kereslete. Hogyan határozza meg a tényezőárakat a kereslet és a kínálat. Járadékok és költségek. Henry George egyetlenadó mozgalma. Az adó hatása a járadékra. A modern adózási elmélet. A termelési tényezők árának kompetitív meghatározódása, és a hatékonyság elve. Járadékok, tényezőárak mint a szűkösen rendelkezésre álló erőforrások adagolásának eszközei.
18. Bérmeghatározódás a kompetitív piacon. Reálbér - meghatározódás. A munkakereslet mögött meghúzódó hatóerők. Munkakínálati görbe. A munkakínálat mögött meghúzódó hatóerők.
19. A tőkeelmélet fogalmai. A tőke hozadékrátája. A pénzügyi vagyontárgyak és a kamatláb. Vagyontárgyak jelenértéke és számítási módszere. A jelenlegi érték maximalizálása.
20. Tőkeelméleti fogalmak. Kerülőutasság. Tőkekereslet, csökkenő hozadék. Tőkehozadék és a kamat összefüggése. A tőkehozadék grafikus meghatározása. Választási kényszer a mai és a holnapi fogyasztás között. Reál- és a nominális kamatláb. Profitok, a profitot meghatározó tényezők. Fischer kamatdiagramja.